Γιάννης Ζουγανέλης

Ο **Γιάννης Ζουγανέλης** (Πατήσια, 3 Φεβρουαρίου 1955) είναι Έλληνας συνθέτης, μουσικός, κωμικός, ηθοποιός, παρουσιαστής και δάσκαλος. 

## Βιογραφία
Η καταγωγή του είναι από τη Μύκονο και τη Νάξο. Στην προσχολική ηλικία, ξεκίνησε τη βυζαντινή μουσική στον Άγιο Νικόλαο Αχαρνών με τον ιεροψάλτη καθηγητή Θ. Θεοδωρακόπουλο. Στο Ελληνικό Ωδείο σπούδασε κιθάρα με τους καθηγητές Χαράλαμπο Εκμεκτσόγλου και Κώστα Τρίαντο και θεωρία με τον Αντίοχο Ευαγγελάτο. Συνέχισε στο Εθνικό Ωδείο Αθηνών με αρμονία, ανώτερα θεωρητικά και πιάνο υπό τη διδασκαλία των Πατρικίδη και Βώκου. Καθοριστικό ρόλο στην εξέλιξη των μουσικών του σπουδών έπαιξε ο συνθέτης Νίκος Μαμαγκάκης που του δίδαξε ενορχήστρωση και ρυθμολογία. Παράλληλα με τις μουσικές σπουδές, σπούδασε στην Αρχιτεκτονική Σχολή του Εθνικού Μετσόβειου Πολυτεχνείου.

Το 1975, με υποτροφία Βίλι Μπραντ (για το έργο του «Δέκα Βυζαντινά δοκίμια» μικρό συμφωνικό σύνολο και μικτή χορωδία), σπούδασε σύνθεση, ενορχήστρωση και όπερα στην Ακαδημία Τεχνών του Μονάχου, από την οποία και αποφοίτησε με άριστα. Εργάστηκε για την ΕΡΤ γράφοντας μουσική σε θεατρικά έργα για το ραδιόφωνο και την τηλεόραση. Η δισκογραφική του δραστηριότητα ξεκίνησε σε ηλικία δεκαπέντε χρόνων με το «Σώσον Κύριε τον Λαόν σου», από τη Lyra του Αλέκου Πατσιφά. Ξεκίνησε τις ζωντανές εμφανίσεις, με τον Διονύση Σαββόπουλο, κατόπιν με τον Θανάση Γκαϊφύλλια και Νικόλα Άσιμο. Μέχρι σήμερα έχουν εκδοθεί πάνω από τα εκατό έργα του. Είναι από τους ελάχιστους Έλληνες συνθέτες ορχηστρικής μουσικής που έργα του έχουν κυκλοφορήσει σ’ όλο τον κόσμο. Συγκεκριμένα, «Όπου και να ταξιδέψω η Ελλάδα με πληγώνει» (1980) από τη SONET MUSIC και τη CBS, «Ατρείδες» (1978) από τη Deutsche Grammophon στις αγγλοσαξονικές χώρες. CD του κυκλοφορούν σ’ όλο τον κόσμο από τη VENOL.

Έγραψε μουσική για τις τηλεοπτικές σειρές: *[[Μεγάλος ξεσηκωμός]], [[Συμβολαιογράφος]], [[Αργώ]], [[Για την τιμή και το χρήμα]], [[Λαυρεωτικά]], [[Αστροφεγγιά]], [[Η Κυρία μας|Η κυρία μας]], [[Στην κόψη του ξυραφιού]]* και στα δικά του τηλεοπτικά προγράμματα. Έγραψε επίσης μουσική για μπαλέτο, συνεργαζόμενος με τον Γ. Μέτση, τη Λία Μελετοπούλου, το Πειραματικό Μπαλέτο Πειραιώς και με τους χορογράφους: Γιάννη Φλερύ, Βαγγέλη Σειληνό, Λεωνίδα Ντεπιάν, Χάρη Μανταφούνη, Άγγελο Χατζή, Κωνσταντίνο Ψαρέλη, Ελίζα Πάλλη, Α. Γεωργίου, Δημήτρη Παπάζογλου, Φωκά Ευαγγελινό. Συνεργάστηκε με τους θιάσους: Δημήτρη Ποταμίτη στο «Θέατρο Έρευνας», Τζένη Καρέζη – Κώστα Καζάκου, Μάνου Κατράκη, Κώστα Βουτσά, Θανάση Βέγγου, τον Ευγένιο Σπαθάρη, με το «Πειραματικό Θέατρο» του Δ. Τριβιζά, με το Κρατικό Θέατρο Βορείου Ελλάδος, το θέατρο «Μοντέρνοι Καιροί», τον «Θίασο 81», το «Θέατρο της Ημέρας, το «Θεατρικό Σανίδι», με την «Εθνική Λυρική Σκηνή», με το «Πελοποννησιακό και Δωδεκανησιακό Θέατρο», στα «ΔΗΠΕΘΕ» Βέροιας, Λαμίας, Ιωαννίνων, Κοζάνης, Εθνικό θέατρο κ.ά.

Έγραψε μουσική για πολλά θεατρικά έργα, αρχαιοελληνικά και σύγχρονα. Ανάμεσα σ’ αυτά συγκαταλέγονται έργα των: Αισχύλου, Σοφοκλή, Ευριπίδη, Αριστοφάνη, Μενάνδρου, Τερέντιου, Ουίλλιαμ Σαίξπηρ, Μολιέρου, Λόπε δε Βέγα, Φεδερίκο Γκαρθία Λόρκα, Τένεσι Ουίλιαμς, Μπέρτολτ Μπρεχτ, Γιώργου Σκούρτη, Μπάμπη Τσικληρόπουλου, Μ. Ευθυμιάδη, Γιώργου Διαλεγμένου, Μποστ, Κ.Χ. Μύρη, Γιάννη Ξανθούλη, Σταμάτη Φασουλή, Κ. Δήμα, Α. Θωμόπουλου, Αλέκου Σακελλάριου. Έγραψε μουσική σε πολυάριθμες κινηματογραφικές ταινίες. Έργα του παρουσιάστηκαν στην εκδήλωση απονομής των βραβείων Βραβείο Νόμπελ το 1996. 

Την τηλεοπτική σεζόν 1998-1999, παρουσίαζε στο MEGA το τηλεπαιχνίδι "Όσα ξέρει το παιδί", στο οποίο συμμετείχαν σε κάθε επεισόδιο 9 παιδιά και τρεις ενήλικους παίκτες, οι οποίοι προσπαθούσαν να μαντέψουν αν τα παιδιά ήξεραν την απάντηση στην ερώτηση που έθετε ο παρουσιαστής.

Νωρίτερα, από το 1986 έως το 1989, υπήρξε παρουσιαστής, μουσικός επιμελητής και συνθέτης στην παιδική εκπομπή της ΕΡΤ1 Γύρω-γύρω όλοι (τηλεοπτική εκπομπή), η οποία συνδύαζε μουσική, παραμύθια και θεατρικά στοιχεία με στόχο την ψυχαγωγία και τη δημιουργική απασχόληση των παιδιών. Το «Γύρω-γύρω όλοι» θεωρείται μία από τις πιο σημαντικές παιδικές παραγωγές της δημόσιας τηλεόρασης τη δεκαετία του ’80. Με τη συμμετοχή σημαντικών καλλιτεχνών και την καινοτόμα εκπαιδευτική της προσέγγιση, άφησε έντονο αποτύπωμα στη μνήμη του παιδικού κοινού της εποχής.

Το 2002 απέσπασε το βραβείο D. SHARP για τις 500.000 πωλήσεις που ξεπέρασε το σύνολο των έργων του παγκοσμίως.

Δίδαξε μουσική στις ανώτερες δραματικές σχολές του Δήμου Αγίας Βαρβάρας, στους 'μοντέρνους καιρούς' καθώς και στον 'ΙΑΣΜΟ'. Το 2014- 15 δίδαξε στη Δραματική Σχολή του Εθνικού Θεάτρου. Το 2016 διορίστηκε τακτικός καθηγητής στην Ακαδημία του Μονάχου. Έχει περιοδεύσει στην Ελλάδα και στο εξωτερικό σε συναυλίες και θεατρικές παραστάσεις.

Πρωταγωνίστησε στο αρχαίο θέατρο Επιδαύρου καθώς και σε άλλα αρχαία θέατρα της Ελλάδας με τα έργα "Ιππής" - "Βάτραχοι" - "Εκκλησάζουσες" του Αριστοφάνους.

## Διακρίσεις
*Έχει βραβευτεί από τον ΟΗΕ και τη UNICEF για τη συνεργασία και διδασκαλία του σε παιδιά με αναπηρία για το σύγγραμμά του «Οι προσωπικότητες δημιουργούνται με τη διαφορετικότητα».
*Το 2002 απέσπασε το βραβείο D. SHARP για τις 500.000 πωλήσεις που ξεπέρασε το σύνολο των έργων του παγκοσμίως.
*Το 2004 βραβεύτηκε από τη Διεθνή Ολυμπιακή Επιτροπή για τη συμβολή του στους παραολυμπιακούς αγώνες με το βραβείο "creative selflessness"
*Το 2008 βραβεύτηκε από το Κέντρο Μελέτης και Έρευνας Ελληνικού Θεάτρου – Θεατρικό Μουσείο, με το έπαθλο «ΤΑ ΠΑΝΑΘΗΝΑΙΑ» για τη διετία 2006-2008 για την ερμηνεία του στο έργο "Το trendy θα σφυρίξει τρεις φορές", σε σκηνοθεσία Σταμάτη Φασουλή.
*Το 2009 συμμετείχε στα special Olympics και του απονεμήθηκε το βραβείο "ΤΥΧΗ ΑΓΑΘΗ" ως κύρηκα εθελοντισμού. Στην τελετή λήξης συνέπραξε με τον Στίβι Γουόντερ.
*Το 2011 βραβεύτηκε ως καλύτερος ηθοποιός για το έργο "Η σεξουαλική ζωή του κυρίου και της κυρίας Νικολαΐδη από το κοινό του *Αθηνοράματος*.
*Υποψήφιος βραβείου grammy για lounge music με το άλμπουμ passaggio το 2009.
*Πανεπιστημιακός τακτικός καθηγητής της Ακαδημίας του Μονάχου, όπου ενεργεί για τη δημιουργία έδρας ελληνικής κουλτούρας και μουσικής.
*inconnections GREEK FIGURES MYTHO - POETRY διπλό cd οργανικής μουσικής κυκλοφορία στις ΗΠΑ, υποψηφιότητα grammy 2022.
Έχουν δημοσιευτεί οι εξής μελέτες του:
* "Η σημασία να εκτίθεσαι"
* "Απελευθέρωση των εκφραστικών μέσων στις μουσικές και θεατρικές ερμηνείες" - δημοσιεύτηκε από την Ακαδημία Μονάχου HOCHSCHULE FUR MUSIK UND THEATER MUNCHEN
* "Η συνείδηση στη ζωή και τις τέχνες" - δημοσιεύτηκε από το University of LIVERPOOL
* "Το φρόνημα στο λόγο και τη μουσική"- δημοσιεύτηκε από την Ακαδημία Μονάχου HOCHSCHULE FUR MUSIK UND THEATER MUNCHEN
* "Κουλτούρα είναι αυτό που συμβαίνει" (αδημοσίευτο)
* "Η τεχνολογία είναι μέσον για την εκπαίδευση ή κατάρα;"
* "Η νοηματική στην εξέλιξη της ετυμολογίας των λέξεων"
* "Η σοβαρότητα της κωμικότητας"

## Δισκογραφία
* 1971 - LYRA - *Σώσον Κύριε τον Λαόν σου*
* 1973 - FESTIVAL - *Μεγάλος ξεσηκωμός*
* 1975 - LYRA - *Εξομολόγηση*
* 1977 - LYRA - *Λαϊκή ανθολογία Βάρναλη*
* 1977 - CBS - *Τιμή και χρήμα*
* 1979 - POLYGRAM - *Ιστορίες του παππού Αριστοφάνη*
* 1979 - COLUMBIA *- *Η Ελένη και τα χρωματιστά όνειρά*
* 1980 - ΜΙΝΟS & DEUTSCHE GRAMMOPHON *- *Ατρείδες*
* 1980 - CBS - *Τα τραγούδια της Ιφιγένειας* 
* 1980 - CBS & SONET *- *Όπου και να ταξιδέψω η Ελλάδα με πληγώνει* (Παγκόσμια κυκλοφορία)
* 1981 - MIΝΟΣ - *Οι μπόμπιρες* στίχους [[Γιάννης Νεγρεπόντης|Γιάννη Ντεγρεπόντη]]
* 1982 - ΜINOS - *Φοβάμαι* με τον [[Βασίλης Παπακωνσταντίνου|Βασίλη Παπακωνσταντίνου]] (τρίτος σε πωλήσεις στην Ελλάδα)
* 1982 - ΜΙΝΟS - [[Έχω φίλους]] με την [[Ελένη Δήμου]]
* 1983 - ΜΙΝΟΣ - *Κενή Διαθήκη* του Π. Τακόπουλου, με τη [[Μάγια Λυμπεροπούλου]]
* 1983 - ΜΙΝΟΣ - *Μονόγραμμα* με τους Βασίλη Παπακωσταντίνου, [[Δήμητρα Γαλάνη]] και Ισιδώρα Σιδέρη
* 1984 - CBS - *Επί τόπου*
* 1985 - CBS - *Άγριες νύχτες* του Γ. Σκούρτη με τη Μαρία Κατινάρη
* 1986 - LYRA - *Σουξέ* *(χρυσός δίσκος)*
* 1986 - LYRA - *Ερωτικές κόντρες* με την Ισιδώρα Σιδέρη
* 1987 - LYRA - *Γύρω γύρω όλοι* για τα παιδιά
* 1988 - LYRA - *Βέτο*
* 1988 - WEA - *Πετυχημένος και σιδερένιος* με τον [[Παύλος Κοντογιαννίδης|Παύλο Κοντογιαννίδη]]
* 1989 - ΒMG - *Αχ Μαρία* - Δίσκος Ανοχής - δπλό album*
* 1989 - BMG - *Έλα χαμογέλα*
* 1990 - BMG - *Τραγούδια της εξέδρας* του Γ. Δημαρά
* 1990 - MINOΣ - *Μια γυναίκα 1000 watt* με τη Σόφη Ζαννίνου
* 1991 - WEA - *Πετάω το γάντι* με την Ισιδώρα Σιδέρη
* 1991 - BMG - *Απίστευτα κ Ζουγανελληνικά*
* 1992 - WEA - *Το τελευταίο το φιλί* του Αλέκου Σακελλάριου
* 1993 - WEA & BMG - *[[Ο μακρυμάλλης]]* (χρυσός δίσκος)*
* 1994 - ΜΙΝΟS - *Νύχτες που αγάπησα* με την Ισιδώρα Σιδέρη
* 1996 - MBI - *Μ' έμαθες μάτια να διαβάζω* με τον Μ. Άνθη
* 1996 - EROS - *Τα τελευταία του... Ζουγανέλη*
* 1996 - EROS *- *Παραμυθοτράγουδα* πάνω σε Έλληνες ποιητές* που έγραψαν για παιδιά
* 1997 - MBI - *Ποια φωνή* με τον [[Γιάννης Κούτρας|Γιάννη Κούτρα]] σε στίχους Ιφιγένειας Γιαννοπούλου
* 1998 - ΕROS *- *Έκθεση ιδεών* σε στίχους Σάκη Μπουλά
* 1999 - ΑΥΛΟΣ - *Ω, τι κόσμος παιδιά!* με το Θίασο 81
* 2000 - VENOL & ΑΥΛΟΣ - *[[Χορδές ψυχής]]* ορχηστρικός δίσκος με κυκλοφορία σε όλη την Ευρώπη
* 2000 - ΑΥΛΟΣ - *Με τσαμπούνες και τουμπάκια* παραδοσιακά τραγούδια της Μυκόνου
* 2001 - ΑΥΛΟΣ - *[[Passaggio]]* ethnic music, κυκλοφόρησε και στην Ιταλία
* 2001 - ΑΥΛΟΣ - *Τέσσερα* ο Γ. Ζουγανέλης πρωτοπαρουσιάζει τους: Β. Ασημάκη, Ν. Τρίκη, Η. Παπαχαραλάμπους, Γ. Χαλκιά σε μπαλάντες
* 2001 - ΣΥΛΛΕΚΤΙΚΕΣ ΕΚΔΟΣΕΙΣ ΑΕΤΙΩΝ *Τα Μαγικά Δάκρυα του Έρωτα* Βιβλίο - CD της Άννας Αδριανού
* 2002 - VENOL & ΑΥΛΟΣ - *Anixi lounge Mykonos*
* 2003 - VENOL & ΑΥΛΟΣ - *Οινοτρόπες* Οργανικές Συνθέσεις
* 2003 - ΑΥΛΟΣ - *Σημάδια του καιρού κι εμείς* με τη Ντίνα Παπαϊωάννου
* 2003 - ΑΥΛΟΣ - *Γιάννης Ζουγανέλης* Ηλεκτρισμένα Τραγούδια
* 2004 - VENOL & GAZELL & ΑΥΛΟΣ - *[[Το φώς της φλόγας|The light of flame]]* Μουσική για τους Ολυμπιακούς Αγώνες, ευρωπαϊκή κυκλοφορία
* 2005 - ΑΥΛΟΣ - *Μύκονος των θεών και των ανθρώπων*
* 2006 - ΘΕΑΤΡΟ ΗΜΕΡΑΣ - *Ο Χρόνος Είναι Ένα Παιδί Που Παίζει* του Λάκη Κουρετζή. Μουσική και τραγούδια από την παράσταση στο θέατρο Ημέρας σε στίχους Μαρίας Ρεντίφη
* 2006 - ARCADIA - *Ο Λεπρέντης* του Μιχάλη Χουρμούζη. Μουσική για την ομώνυμη θεατρική παράσταση του Θεάτρου Νοτίου Αιγαίου και τραγούδια σε στίχους του Γιώργου Χριστοφιλάκη
* 2007 - ΑΥΛΟΣ - *Στα παιδιά ο λόγος* κείμενα και τραγούδια με τη συμμετοχή των φοιτητών της Ανωτέρας Δραματικής Σχολής του Δήμου Αγ. Βαρβάρας. Επανεκδόθηκε *Στα παιδιά ο λόγος* το 2009 από την εφημερίδα *[[Ελεύθερος Τύπος (εφημερίδα)|Ελεύθερος Τύπος]]* σε 25.000 αντίτυπα.
* 2007 - LEGEND - *Η αγάπη γεννιέται πάντα το πρωί* τραγούδια που έγραψε για τον Κωνσταντίνο Μάτσικα
* 2007 - *Ζυμαρανθρωπάκι χαμογέλα*-* Μουσική για την ομώνυμη θεατρική παράσταση
* 2008 - ΑΙΓΟΚΕΡΩΣ - *Τα παιδιά του Κάιν* μουσική από την παράσταση του Ανδρέα Θωμόπουλου
* 2008 - ΕΜΙ - *Έρωτας είναι ο Γιάννης*
* 2009 - ΕΛΛΗΝΙΚΗ ΘΕΑΜΑΤΩΝ - *Ζωή σ΄ελόγου μας* Μουσική και Τραγούδια από την ομώνυμη θεατρική παράσταση των [[Μιχάλης Ρέππας - Θανάσης Παπαθανασίου|Ρέππα και Παπαθανασίου]]
* 2010 - LYRA - Επανέκδοση του *Γύρω - γύρω όλοι και τα Παραμυθοτράγουδα* διπλός δίσκος του Γιάννη Ζουγανέλη
* 2010 - *ΠΡΑΣΙΝΟ+ΜΠΛΕ* - *Για το περιβάλλον*
* 2010 - ΑΥΛΟΣ - *Στο δίκυκλο του έρωτα* ποίηση Νίκη Παπαθεοχάρη
* 2011 - ΑΥΛΟΣ - *Ο Τζιμ το τζιτζίκι* κείμενο [[Ευγένιος Τριβιζάς]]
* 2011 - ΑΥΛΟΣ *- *Ο Αυτοκράτορας της σοκολάτας* κείμενο Χάρης Ρώμας
* 2012 - ΕΜΙ - *Με γεια το κούρεμα* (πρώτη κυκλοφορία από τη REAL NEWS )(διπλό cd) τραγουδούν Χρ. Δάντης, Στ. Διονυσίου, Ελπίδα, Ελ. Ζουγανέλη, Γ. Ζουγανέλης, Β. Καζούλης, Αφοί Κατσάμπα, Γ. Κούτρας, Α. Μάνου, Γ. Μαργαρίτης, Λ. Μαχαιρίτσας, Σ. Μπουλάς, Λάκης Παπαδόπουλος, Μ. Πασχαλίδης, Δ. Σταρόβας, Μπ. Τσέρτος. Συμμετέχουν Μ. Διακοπαναγιώτου, Αλ. Ζουγανέλης, Χρ. Κωνσταντίνου, Α. Μαζαράκης, Λαέρτης Μαλκότσης, Τ. Σκούρας, Γρ. Ψαριανός
* 2013 - ΑΥΛΟΣ - *Ντίλερ, Κίλλερ & ΣΙΑ* (πρώτη κυκλοφορία από την εφημερίδα *[[Το Χωνί]]*)
* 2014 - Εκδόσεις Λιβάνη *Μύθοι Αισώπου* σε στίχους Χρήστου Προμοίρα (βιβλίο και cd με 18 τραγούδια)
* 2016 - MINOS - EMI - UNIVERSAL *Ακατάλληλα και ερωτικά*
* 2016 - Εκδόσεις Λιβάνη *Ο μισομπουκίτσας* της συγγραφέως Γιούλης Γεωργίου (βιβλίο και cd με 10 τραγούδια)
* 2017 - ΑΥΛΟΣ - MINOS *"Αλλιώς τα έβλεπα"*
* 2018 - ΑΥΛΟΣ - MINOS *"Επιμένω στη ζωή"* Γιώτα Γιάννα
* 2019 - ΑΥΛΟΣ *Η ΖΩΗ ΦΩΝΑΖΕΙ* Στίχοι Γιάννης Μπαγουλής τραγουδούν Φίλιππος Νικολάου Αλέξανδρος Ζουγανέλης Γιάννης Ζουγανέλης Άγγελος Θεοδωράκης Παπαγγελίδης Μηχάλης Ιατρόπουλος Προκόπης Πολίτης Θοδωρής Ρουμπάνης Άρης Σταύρου Γιώργος Χατζής
* 2019 - ΑΥΛΟΣ Πάμε να ζήσουμε το όνειρο τραγούδι Δημήτρης Καρίκης
* 2020 - ΑΥΛΟΣ *ΒΛΑΧΙΚΑ ΑΡΕΙΜΕΝΙΩΝ* Στίχοι Στέργιος Αριστέας Γραμμόζης Τραγουδούν Λάκης Χαλκιάς Γιάννης Ζουγανέλης Ευανθία Κρητικού Χρήστος Πότσης
* 2020 - ΑΥΛΟΣ - YOUTUBE  *ΕΡΩΤΑΣ ΣΕ ΚΑΤΑΝΤΙΝΑ* τραγούδι *Γιάννης Ζουγανέλης*, συμμετέχουν Γιάννης Ζαράγκαλης, Γιώργος Μπούμπας, Τάνια Ρόκκα, Ευανθία Κρητικού και Σοφίσ Κουρτίδου σε στίχους των: Αντώνη Ανδρικάκη, Φωτεινή Αθερίδου, Αντώνη Παπαϊωάννου, Νίκου Κεραμίδα, Γιώργου Κλεφτογιώργου, Γιούλης Γεωργίου, Βασίλη Καπερνάρου, Τάσου Οικονόμου, Αντώνη Πρέκα, Κώστα Ταβουτσίδης
* 2020 - AYLOS - SPOTIFY *¨Παγώσαν οι ζωές μας¨* σε στίχους Νίκου Κεραμίδα, τραγούδι Γ. Ζουγανέλης
* 2021 - inconnections *GREEK FIGURES MYTHO - POETRY* διπλό cd οργανικής μουσικής κυκλοφορία στις ΗΠΑ, υποψηφιότητα grammy 2022
* 2021 - SPOTIFY ¨*STIGMA*¨ σε στίχους Γιώργου Οικονομέα, τραγουδούν: Βασίλης Παπακωνσταντίνου, Ισιδώρα Σιδέρη, Μάνος Περιβολάκης, Αλέξανδρος Ζουγανέλης, Γιάννης Ζουγανέλης
* 2023 - ΑΥΛΟΣ - MINOS - EMI - UNIVERSAL  *Μαύρος Μαρκαδόρος* σε στίχους Ισαάκ Σούση. Τραγουσούν: Κώστας Μακεδόνας, Γεράσιμος Ανδρεάτος, Ισιδώρα Σιδέρη, Λαμπρινή Καρακώστα, Γιώργος Δημητριάδης, Κίτρινα Ποδήλατα, Γιάννης Ζουγανέλης*
* 2024 - COBALT - CHOROCHRONOS - Instrumental music και ένα παραδοσιακό τραγούδι της Κωνσταντινούπολης που ερμηνεύει ο Αλέξανδρος Καψοκαβάδης. Παίζουν οι σολίστες: Θαλής Τριανταφύλλου πιάνο,Αλέξανδρος Ζουγανέλης σαξόφωνο,φλάουτο,φωνητικά,Γιώργος Χατζής βιολί,Αλέξανδρος Καψοκαβάδης ούτι,λαούτο,κιθάρα,σάζι.Μεικτή ορχήστρα που διευθύνει ο Γιάννης Ζουγανέλης.Κυκλοφορεί ηλεκτρονικά και σε βινύλιο σε όλο τον κόσμο.
* 2025 - ΜΕΤΡΟΝΟΜΟΣ - Ο ΗΛΙΟΣ ΕΙΝΑΙ ΕΛΛΗΝΑΣ - σε στίχους Μηνά Βιντιάδη.Τραγουδούν:Σοφία Αρβανίτη-Ελπίδα Γαδ-Λούκας Γιώρκας-Γιάννης Ζουγανέλης-Αλέξανδρος Ζουγανέλης-Αιμιλία Καναρέλη-Ευανθία Κρητικού-Γιώργος Μπούμπας-Αγαπητός Πάχος-Αλέξανδρος Χατζής και το τελευταίο τραγούδι που ηχογραφήθηκε από τον ΔΑΚΗ.

=== Συμμετοχές σε δίσκους ===


== Μουσικές σκηνές ==


Αντίστοιχες παραστάσεις έχει δώσει και στη [[Θεσσαλονίκη]], καθώς και σε περιοδείες σ’ όλη την [[Ελλάδα]].

== Μουσικοθεατρικά - Παιδικές εκδόσεις ==

* Α. Αγγελοπούλου, *ΡΟΚ Α Μπίλυ ο ζουμερός *της Α. Αγγελοπούλου, εκδ. The spicy effect A.E. (βιβλίο και cd)
* Α. Αγγελοπούλου, *ΡΟΚ Α Μπίλυ στα σύννεφα*, εκδόσεις Εμπειρία εικαστική (βιβλίο και cd)
* Α. Θωμόπουλος, *Τα παιδιά του Κάιν*, εκδόσεις Αιγόκερως (μουσική για την παράσταση)
* Γ. Ζουγανέλης, *Ο Γιάννης Ζουγανέλης παρουσιάζει το μαγικό κόσμο των παραμυθιών* εκδόσεις Παπαδόπουλου (σειρά από πέντε βιντεοκασέτες)
* [[Δημήτρης Ποταμίτης|Δ. Ποταμίτη]], *Ανάποδα Παραμύθια,* εκδόσεις Γνώση (βιβλίο και κασέτα)
* Δ. Ποταμίτη, *Το λουρί του Σωκράτη*, εκδόσεις Ντουντούμη (βιβλίο, κασέτα, βιντεοκασέτα)
* Π. Κυρίμης, *Εκλογές στη Νεφούπολη*, εκδόσεις Πατάκη (βιβλίο και cd)
* Σ. Γιαλουράκη, *Παίζουμε κουκλοθέατρο*, εκδόσεις Απόλλων (βιβλίο και κασέτα)

== Βιβλιογραφία ==
2021. *Τάδε έφη άνθρωπος'' βιβλίο που συνοδεύεται με το έργο  ΗΧΩΔΙΑ (οργανική μουσικήc σε cd) ΕΛΛΗΝΙΚΑ ΓΡΑΜΜΑΤΑ

## Θεατρικά έργα όπου πρωταγωνίστησε

## Φιλμογραφία

### Κινηματογράφος

### Τηλεοπτικές σειρές που δημιούργησε

### Τηλεοπτικές σειρές όπου έπαιξε

## Παραπομπές


## Εξωτερικοί σύνδεσμοι
* Επίσημη ιστοσελίδα 
* 
* 

Κατηγορία:Έλληνες τραγουδιστές
Κατηγορία:Έλληνες συνθέτες
Κατηγορία:Έλληνες τραγουδοποιοί
Κατηγορία:Έλληνες στιχουργοί
Κατηγορία:Έλληνες μουσικοί
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί μουσικού θεάτρου
Κατηγορία:Έλληνες ηθοποιοί φωνής
Κατηγορία:Έλληνες κωμικοί
Κατηγορία:Έλληνες τηλεπαρουσιαστές
Κατηγορία:Έλληνες παρουσιαστές